Давід Одсан

Даві́д О́дсан,  (род. 17 студзеня 1948, Рэйк’явік) — ісландскі палітык, прэм'ер-міністр Ісландыі з 30 красавіка 1991 да 15 верасня 2004, лідар Партыі незалежнасці з 1991 да 2005.

 Біяграфія 
З 1974 быў членам Муніцыпальнага савета Рэйк’явіка, з 27 мая 1982 да 16 ліпеня 1991 — мэр Рэйк’явіка. У 1989 быў абраны віцэ-старшынёй ПН, у 1991 — старшынёй партыі, і пасля яе перамогі на парламенцкіх выбарах стаў прэм'ер-міністрам, сфарміраваўшы ўрадавую кааліцыю з Сацыял-дэмакратычнай партыяй, у 1995 — з Прагрэсіўнай партыяй.

У 2004 сышоў у адстаўку з пасады прэм'ер-міністра на карысць лідара Прагрэсіўнай партыі Хальдара Аўсгрымсана, стаўшы замест яго міністрам замежных спраў. У 2005 сышоў з пасад лідара ПН і главы МЗС, якія заняў Гейр Хордэ, і стаў старшынёй савета губернатараў Цэнтральнага банка Ісландыі.

 Узнагароды 

Катэгорыя:Міністры замежных спраў Ісландыі
Катэгорыя:Прэм’ер-міністры Ісландыі